2020.gada Noteikumi Nr.

Rīgā (prot. Nr.  §)

**Publisko iepirkumu paziņojumi un to sagatavošanas kārtība**

Izdoti saskaņā ar

Publisko iepirkumu likuma

8. panta trešās daļas 8. punktu,

9. panta divdesmit otrās daļas 4. punktu,

18. panta 22 daļu

un 34. panta pirmo daļu

1. Noteikumi nosaka publisko iepirkumu paziņojumu (turpmāk – paziņojums) saturu un sagatavošanas kārtību paziņojumu elektroniskai publicēšanai Iepirkumu uzraudzības biroja valsts informācijas sistēmā "Publikāciju vadības sistēma", ievērojot minētās sistēmas lietošanas noteikumus.

2. Ir šādi paziņojumu veidi:

2.1. iepriekšējais informatīvais paziņojums (1. pielikums);

2.2. paziņojums par līgumu (2. pielikums);

2.3. paziņojums par izmaiņām vai papildu informāciju (3. pielikums);

2.4. paziņojums par līguma slēgšanas tiesību piešķiršanu (4. pielikums);

2.5. brīvprātīgs paziņojums par iepirkuma rezultātiem (5. pielikums);

2.6. paziņojums par metu konkursu (6. pielikums);

2.7. paziņojums par metu konkursa rezultātiem (7. pielikums);

2.8. paziņojums par sociālajiem un citiem īpašiem pakalpojumiem – iepriekšējais informatīvais paziņojums (8. pielikums);

2.9. paziņojums par sociālajiem un citiem īpašiem pakalpojumiem – paziņojums par līgumu (9. pielikums);

2.10. paziņojums par sociālajiem un citiem īpašiem pakalpojumiem – paziņojums par līguma slēgšanas tiesību piešķiršanu (10. pielikums);

2.11. paziņojums par izmaiņām līguma darbības laikā (11. pielikums);

2.12. paziņojums par plānoto līgumu (12. pielikums);

2.13. informatīvs paziņojums par noslēgto līgumu (13. pielikums);

2.14. paziņojums par apspriedi (14. pielikums).

3. Šo noteikumu 2.1.–2.11. apakšpunktā minēto paziņojumu veidlapu paraugus nosaka Eiropas Komisijas Īstenošanas regula (ES) Nr. 2015/1986 (2015. gada 11. novembris), ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011.

4. Pasūtītājs paziņojumu sagatavo atbilstoši šo noteikumu 1.–14. pielikumā noteiktajam attiecīgās veidlapas paraugam, norādot veidlapā pieprasītos datus, sniedzot aprakstu vai izvēloties atbilstošo atbildes variantu, un pievienojot dokumentus, ja paziņojums to paredz.

5. Paziņojuma sagatavošana ietver arī paziņojuma uzglabāšanu, apstiprināšanu, iesniegšanu publicēšanai un publicēšanu.

6. Noteikumi stājas spēkā 2021. gada 1. janvārī.

7. Ar šo noteikumu spēkā stāšanos spēku zaudē Ministru kabineta 2017. gada 28. februāra noteikumi Nr. 103 “Publisko iepirkumu paziņojumi un to sagatavošanas kārtība”.

Ministru prezidents A. K. Kariņš

Finanšu ministrs J. Reirs